ועדת הכספים, כנסת 18, פרוטוקול מספר 201, 2009-11-17 11:30

ציון פיניאן: בוקר טוב לכולם.

ציון פיניאן: אני מתכבד לפתוח את ישיבת ועדת הכספים.

ציון פיניאן: על סדר היום כללי החברות הממשלתיות (מינוי רואי חשבון ושכרם) (תיקון), התשס"ט-2009.

ציון פיניאן: תציג את הכללים עו"ד רחל שפיצר, בבקשה.

רחל שפיצר-לבנה: בוקר טוב.

רחל שפיצר-לבנה: אנחנו מגיעים לכאן עם תיקון לכללי החברות הממשלתיות (מינוי רואי חשבון ושכרם).

רחל שפיצר-לבנה: אלה תקנות שהותקנו בשנת 1994 שעוסקות בתהליכי מינוי רואי חשבון בחברות ממשלתיות וקביעת שכרם.

רחל שפיצר-לבנה: תקנה 9 לתקנות הללו קובעת שמינוי של רואה חשבון חדש בחברה ממשלתית נכנס לתוקף ב-1 בינואר בשנה שלאחר מועד כינוס האספה הכללית שאישרה את המינוי.

רחל שפיצר-לבנה: יש לנו עוד תקנה שקובעת שהדירקטוריון הוא זה שקובע את תקופת החפיפה בין רואה החשבון היוצא ובין רואה החשבון שנכנס לתפקיד.

רחל שפיצר-לבנה: שתי התקנות הללו יצרו לנו קושי.

רחל שפיצר-לבנה: כיום יש בערך 40 חברות ממשלתיות שאי אפשר להחליף את רואה החשבון המבקר שלהן אלא רק בתחילת השנה.

רחל שפיצר-לבנה: כעת אנחנו קרובים כבר לתחילת שנת 2010, אבל אם לא ימונה רואה חשבון חדש עד 1 בינואר 2010 ניאלץ לחכות עד 1 בינואר 2011, מה שאומר שבמשך שנה שלמה ניאלץ להמתין להחלפת רואה חשבון מבקר.

רחל שפיצר-לבנה: ברוב המקרים מדובר ברואי חשבון שנמצאים כבר מספר שנים רב בחברה הממשלתית ויש מקום להחליף אותם.

שלי יחימוביץ': מדוע כל-כך בוער להחליף אותם?

רחל שפיצר-לבנה: בשל רוטציה.

רחל שפיצר-לבנה: התקנות קובעות תקופה מקסימלית לנשיאה בתפקיד הזה.

שלי יחימוביץ': למה הגענו ל-deadline הבוער הזה שצריך להחליף עכשיו רואי חשבון?

רחל שפיצר-לבנה: במשך תקופה ארוכה למדי לא היתה ועדה.

רחל שפיצר-לבנה: יש ועדה להחלפה של רואי החשבון.

רחל שפיצר-לבנה: היא לא התכנסה במשך תקופה ארוכה ואז נוצר מצב שיש לנו 40 חברות ממשלתיות שבהן רואי החשבון מכהנים 6, 7 או 8 שנים כאשר התקופה המקסימלית שקבועה בתקנות היא 6 שנים.

שלי יחימוביץ': מדובר ברואי חשבון שהם עובדי החברות?

רחל שפיצר-לבנה: לא.

רחל שפיצר-לבנה: הם חיצוניים.

שלי יחימוביץ': כאשר מחליפים רואה חשבון בעצם מחליפים משרד?

רחל שפיצר-לבנה: כן.

שלי יחימוביץ': במכרז?

רחל שפיצר-לבנה: יש תהליך מסודר ברשות החברות, שמביאה לדיון הוועדה מספר שמות של משרדי רואי חשבון שמתאימים מבחינת תחומי ההתעסקות שלהם, הגודל של המשרד וכן הלאה.

רחל שפיצר-לבנה: יש ועדה מיוחדת בנושא הזה שקבועה בתקנות והיא דנה ומחליטה מי ימונה.

שלי יחימוביץ': אין משרדי רואי חשבון שנשארים ב-loop כל הזמן?

רחל שפיצר-לבנה: מחליפים אותם, זה משתנה.

שלי יחימוביץ': עוברים מחברה לחברה בעצם?

שלי יחימוביץ': יש אפשרות כזאת?

רחל שפיצר-לבנה: חלק מהם עוברים מחברה לחברה.

רחל שפיצר-לבנה: זה תלוי כמובן בגודל החברה, בגודל המשרד.

שלי יחימוביץ': אבל זה pool סגור שרשות החברות עצמה מביאה?

רחל שפיצר-לבנה: לדעתי זה לא pool סגור.

רחל שפיצר-לבנה: הוא משתנה כל הזמן לפי משרדי רואי החשבון שמגיעים.

רחל שפיצר-לבנה: הם מעדכנים את הפרטים שלהם.

רחל שפיצר-לבנה: גם משרדי רואי החשבון משתנים, ההרכבים משתנים, רואי החשבון עוברים ממשרד למשרד, יש מיזוגים והתפצלויות.

רחל שפיצר-לבנה: יש תחלופה.

רחל שפיצר-לבנה: זה בעצם האינטרס שאנחנו דואגים לו כאן.

אבי פרידמן: זה לא pool סגור.

אבי פרידמן: שלא יהיו אי-הבנות.

אבי פרידמן: מעת לעת זה מתעדכן בהתאם לקריטריונים.

רחל שפיצר-לבנה: התקנה השנייה שאנו באים לתקן היא תקנת משנה 9(ג) שיצרה קושי משפטי מול ההסדרים שקיימים בחוק החברות הכללי בנוגע לאופן ולמועד מינוים של רואי החשבון.

רחל שפיצר-לבנה: בעוד שחוק החברות קובע שמי שמקבל את ההחלטות בנוגע לרואי החשבון הוא האסיפה הכללית, תקנת משנה 9(ג) קובעת שדירקטוריון החברה הוא שצריך לקבוע את תקופת החפיפה בין רואה חשבון חדש ובין רואה חשבון יוצא.

רחל שפיצר-לבנה: זה יצר קושי, ולכן אנחנו מבקשים לבטל את תקנת משנה 9(ג) ולהוסיף את תקנת משנה 9(ב1) שאמורה לפתור את העיכוב שיש במינוי רואי חשבון חדשים, באופן שאפשר יהיה להכניס לתוקף מינוי של רואה חשבון חדש לא רק ב-1 בינואר בשנה שאחרי האסיפה הכללית אלא גם בתקופות אחרות.

שלי יחימוביץ': ואז מי מאשר?

רחל שפיצר-לבנה: זה מחייב מסלול מיוחד.

רחל שפיצר-לבנה: צריך אישור של רשות החברות הממשלתיות אחרי שהתקבלה חוות דעת של הוועדה למינוי רואה חשבון.

שלי יחימוביץ': ומה עם הדירקטוריון?

רחל שפיצר-לבנה: גם בחברה רגילה הפונקציה הרלוונטית לצורך קביעת רואה החשבון היא האספה הכללית.

רחל שפיצר-לבנה: רואה החשבון המבקר הוא הכלי של בעלי המניות.

ציון פיניאן: תודה.

ציון פיניאן: מישהו רוצה להתייחס?

אבי פרידמן: אני מנכ"ל לשכת רואי החשבון.

אבי פרידמן: שתי הערות, ברשותכם.

אבי פרידמן: הערה ראשונה, אין לנו התנגדות כשהדבר הזה נחוץ.

אבי פרידמן: הערה שנייה, לצערנו במשך כ-6 שנים היתה בעיה בוועדה שכללה 3 שופטים לשעבר שהתפטרו ולמעשה הוועדה לא תפקדה.

אבי פרידמן: אבל באופן עקרוני קיימים קריטריונים, ומעת לעת המאגר אמור להתעדכן.

ציון פיניאן: מי בעד כללי החברות הממשלתיות (מינוי רואי חשבון ושכרם) (תיקון), התשס"ט-2009?

ציון פיניאן: מי נגד?

ציון פיניאן: מי נמנע?

ציון פיניאן: הצבעה בעד כללי החברות הממשלתיות (מינוי רואי חשבון ושכרם) (תיקון), התשס"ט-2009 – 2 נגד – אין נמנעים – אין הכללים נתקבלו.